Κουρτ Γκέοργκ Κίζινγκερ

Ο Κουρτ Γκέοργκ Κίζινγκερ (Κurt Georg Kiesinger, 6 Απριλίου 1904 - 9 Μαρτίου 1988) ήταν Γερμανός πολιτικός της συντηρητικής παράταξης και καγκελάριος της Δυτικής Γερμανίας από την 1 Δεκεμβρίου 1966 μέχρι τις 21 Οκτωβρίου 1969.

Τα πρώτα χρόνια
Σπούδασε νομική στο Βερολίνο και έγινε μέλος του Ναζιστικού κόμματος το 1933, λίγους μήνες μετά την άνοδο του Χίτλερ στην εξουσία. Το 1940 κλήθηκε υπό τα όπλα, κάτι που κατάφερε να αποφύγει εξασφαλίζοντας μια θέση στο Υπουργείο Προπαγάνδας του Γιόζεφ Γκέμπελς. Αναρριχήθηκε γρήγορα στην εργασία του και έγινε ο σύνδεσμος μεταξύ του τμήματός του και του Γκέμπελς.Jeffrey Herf, "Judenhass aus dem Äther. NS-Propaganda für die Arabische Welt während des Zweiten Weltkriegs", in Naziverbrechen. Täter, Taten, Bewältigungsversuche, edited by Martin Cüppers et al., Darmstadt 2013, σσ. 45-61, εδώ στη σελ. 49 Μετά τον Πόλεμο συνελήφθη και εγκλείστηκε στο στρατόπεδο του Λούντβιγκσμπουργκ, απ' όπου απελευθερώθηκε μετά 18 μήνες, ως εμπλεκόμενος σε υπόθεση εσφαλμένης ταυτότητας. Munzinger-Online, s.v.Kurt Georg Kiesinger, Accessed 2010-10-16

Κατά τη διάρκεια της εποχής των διαμαχών, το 1966, το περιοδικό Der Spiegel ανέσυρε από την αφάνεια ένα μνημόνιο με ημερομηνία 7 Νοεμβρίου 1944 (έξι μήνες πριν λήξει ο Πόλεμος) όπου ένας συνάδελφός του είχε "καρφώσει" τον Κίζινγκερ στον αρχηγό της SS Χάινριχ Χίμλερ ότι έκανε προπαγάνδα υπέρ της ηττοπάθειας στη Γερμανία και ότι παρεμπόδιζε τις αντισημιτικές δράσεις τόσο στο τμήμα του όσο και σε μερικά άλλα.
Ως καγκελάριος
Έγινε καγκελάριος μετά την παραίτηση του Έρχαρντ από την ηγεσία της Χριστιανοδημοκρατικής Ένωση (CDU) και ηγήθηκε ενός ευρέος  συνασπισμού με τους Σοσιαλδημοκράτες (SPD) "όταν μια ξαφνική οικονομική ύφεση προκάλεσε κρίση στην κυβέρνηση συνασπισμού χριστιανοδημοκρατών και φιλελευθέρων με καγκελάριο τον Έρχαρντ. Οι φιλελεύθεροι υπουργοί εγκατέλειψαν την κυβέρνηση στις 27 Οκτωβρίου και ένα μήνα αργότερα παραιτήθηκε και ο καγκελάριος. Την 1η Δεκεμβρίου η Μπούντεσταγκ εξέλεξε διάδοχό του τον μέχρι τότε πρωθυπουργό της Βάδης Βυρτεμβέργης Κουρτ Γκέοργκ Κίζινγκερ και την ίδια ημέρα σχηματίστηκε νέο κυβερνητικό σχήμα αποτελούμενο από την CDU και το SPD, με τον Βίλι Μπραντ αναπληρωτή του και υπουργό ΕξωτερικώνΑποστόλης Στραγαλινός:ΕΚΛΟΓΕΣ ΣΤΗ ΓΕΡΜΑΝΙΑ-Η συγκυρία, τα φαβορί και τα μετεκλογικά σενάρια , εφημερίδα Εποχή (ανακτήθηκε στις 2/12/2006).

 Παραπομπές 

Περαιτέρω ανάγνωση
Gassert, Philipp. Kurt Georg Kiesinger 1904-1988. Kanzler zwischen den Zeiten DVA, München 2006.

Κατηγορία:Γερμανοί πολιτικοί
Κατηγορία:Καγκελάριοι της Γερμανίας